Jens S. Th. Hanssen

Jens Sigurd Thorarinn Hanssen (født 22. oktober 1907, død 11. oktober 1986) var en norsk klassisk filolog.

Hanssen var sønn av kjøpmann Einar Hanssen og Ragna Heggen. Han tok språklig-historisk embetseksamen med latin hovedfag og gresk bifag i 1938. Fra 1939 til 1947 var han lektor ved Foss skole og Frogner skole i Oslo. Fra 1941 til 1948 var han dessuten universitetsstipendiat i klassisk filologi ved Universitetet i Oslo. Han ble dr. philos. for en avhandling om Latin diminutives i 1952. Fra 1950 til 1953 var han universitetslektor i latin. I 1953 ble han utnevnt til professor i klassisk filologi ved Universitetet i Bergen, men vendte etter kort tid tilbake til Oslo, hvor han fra 1957 var lektor ved Oslo katedralskole.

Foruten doktoravhandlingen skrev Hanssen en avhandling om Historia Norvegiæ, «Omkring Historia Norwegiae» (1949). Han var medlem av Det Norske Videnskaps-Akademi.

 Litteratur 
 Norges filologer og realister. Stavanger, 1950

Kategori:Professorer ved Universitetet i Bergen
Kategori:Norske klassiske filologer
Kategori:Medlemmer av Det Norske Videnskaps-Akademi